ముంబై : అంతర్జాతీయ విపణిలో క్రూడాయిల్ ధరలు మరోసారి ఆందోళన రేకెత్తించే స్థాయికి పెరుగుతున్నాయి. మంగళవారం ఒక్క రోజులోనే బ్రెంట్ క్రూడాయిల్ ధర 0.9 శాతం పెరిగి బ్యారెల్ 65 డాలర్లను తాకింది. 2015 సంవత్సరం తర్వాత ధర ఈ స్థాయికి చేరడం ఇదే ప్రథమం. త్వరలోనే ధర 70 డాలర్లకు చేరుతుందన్న ఊహాగానాలు కూడా సాగుతున్నాయి. అమెరికా, చైనాల్లో ఆయిల్ డిమాండు విశేషంగా పెరగడంతో పాటు సరఫరాలు పరిమితంగా ఉండడం కూడా ధర సమీప భవిష్యత్తులోనే 70 డాలర్లకు చేరుతుందన్న అంచనాలకు ప్రధాన కారణం. గత ఏడాది ఏప్రిల్లో బ్యారెల్ 38.99 డాలర్ల కనిష్ఠ స్థాయిని నమోదు చేసిన అనంతరం క్రూడాయిల్ ధర క్రమంగా పెరుగుతూ 20 నెలల కాలంలో 65 డాలర్లకు చేరింది. ప్రత్యేకించి గత రెండు నెలలుగా క్రూడాయిల్ ధరల్లో వేడి విశేషంగా పెరిగింది. ఒపెక్ దేశాలు గత కొన్ని నెలలుగా క్రూడాయిల్ ఉత్పత్తిని గణనీయంగా కుదించడం, రష్యా నాయకత్వంలో నాన్ ఒపెక్ దేశాలు కూడా ఉత్పత్తిలో కోతను 2018 మార్చి వరకు పొడిగించాలని నిర్ణయించడం ధరలు పెరగడానికి ప్రధాన కారణం. ఒపెక్లో అగ్రగామి దేశం సౌదీ అరేబియా 2017 సంవత్సరంలో జీరో డెఫిసిట్ స్థాయిని సాధించాలంటే బ్యారెల్ క్రూడాయిల్ ధర 73.10 డాలర్లుండాలని చెబుతోంది. తమ మనుగడ కోసం భారీగా పడిపోయిన ధరలను సాధారణ స్థితికి తీసుకురావాలన్న లక్ష్యంతో ఒపెక్ దేశాలు గత కొన్ని నెలలుగా క్రూడాయిల్ ఉత్పత్తిని రోజుకి 18 లక్షల బ్యారెళ్ల మేరకు తగ్గించాయి. తాజాగా ఫోర్టీస్ నార్త్ సీ పైప్లైన్ను మరమ్మత్తుల కోసం కొన్ని వారాల పాటు మూసివేయడం పరిస్థితిని మరింత ఆందోళనకరంగా మార్చింది. ఈ పైప్లైన్ మూసివేత వార్తలతో ఒక్క రోజులోనే క్రూడాయిల్ ధర 0.9 శాతం పెరిగింది. బ్రెంట్ క్రూడాయిల్ భారీ పరిమాణంలో దిగుమతి చేసుకునే దేశాల్లో భారత్ ఒకటి. ఆయిల్ ధరలు గణనీయంగా తగ్గిన సమయంలో గరిష్ఠంగా లాభపడిన భారత ఆర్థిక వ్యవస్థ ధరలు పెరుగుతూ ఉండడంతో ఇప్పుడు తీవ్ర ప్రతికూల ప్రభావం ఎదుర్కొవాల్సి వస్తుందన్న భయాలు సర్వత్రా నెలకొన్నాయి.
mumbai : antarjaatiiya vipanilo crudail dharalu marosari aandolana rekettinche sthaayiki perugutunnaayi. mangalavaaram okka rojulone brent crudail dhara 0.9 saatam perigi byarel 65 daalarlanu taakindi. 2015 samvatsaram tarvaata dhara ee sthaayiki cheradam ide pradhamam. twaralone dhara 70 daalarlaku cherutundanna oohaagaanaalu kuudaa saagutunnaayi. america, chainaallo aayil dimandu visaeshamgaa peragadamtho paatu sarafaraalu parimitamgaa undadam kuudaa dhara sameepa bhavishyattulone 70 daalarlaku cherutundanna anchanaalaku pradhaana kaaranam. gatha edaadi eprillo byarel 38.99 dalarla kanishta sthaayini namodu chesina anantaram crudail dhara kramangaa perugutuu 20 nelala kaalamlo 65 daalarlaku cherindi. pratyekinchi gatha rendu nelalugaa crudail dharallo vedi visaeshamgaa perigindi. opec deshaalu gatha konni nelalugaa crudail utpattini gananeeyamgaa kudinchadam, rashya naayakatvamlo nan opec deshaalu kuudaa utpattilo kotanu 2018 marchi varaku podiginchaalani nirnayinchadam dharalu peragadaaniki pradhaana kaaranam. opeclo agragami desham soudi arabia 2017 samvatsaramlo jeero deficit sthaayini saadhinchaalante byarel crudail dhara 73.10 daalarlundaalani chebutondi. tama manugada kosam bhariga padipoyina dharalanu saadhaarana sthitiki teesukuraavaalanna lakshyamto opec deshaalu gatha konni nelalugaa crudail utpattini rojuki 18 lakshala byaarella meraku tagginchaayi. taajaagaa forties narth see paiplainnu marammattula kosam konni vaaraala paatu moosiveyadam paristhitini marinta aandolanakaramgaa maarchindi. ee pipeline moosiveta vaartalatoe okka rojulone crudail dhara 0.9 saatam perigindi. brent crudail bhari parimaanamlo digumati chesukune deshaallo bharat okati. aayil dharalu gananeeyamgaa taggina samayamlo garishtamgaa laabhapadina bhaarata aardhika vyavastha dharalu perugutuu undadamtho ippudu teevra pratikuula prabhaavam edurkovalsi vastundanna bhayalu sarvatra nelakonnaayi.